recursal/SuperWikiNEXT-32B huggingface dataset:
Finantza eta kontabilitatean, **balio nominalak** aitortutako balioaren esanahia hartzen du. Hemendik datoz parean (pareko balioa), parekoaz gain (parekoaz gaineko balioa) eta parekoaz azpitik (parekoaz azpiko balioa) adierazpenak, hain zuzen ere.

Bonoak
------

Pareko balioaz saltzen den bono batek balio nominalaren %100eko prezioa du. "Parekoaz" adierazpena bono baten igorritako jatorrizko balioari edo iraungipen momentuko balioari buruz hitz egiteko ere erabil daiteke.

Akzioak
-------

Akzioen balio nominalak ez dauka zerikusirik merkatu-balioarekin, eta kontzeptu gisa, nahiko zaharkitua dagoen zerbait da. Akzio baten balio nominala estatu korporatibo batek definitutako balioa bat da, zeinaren azpitik mota horretako akzioak ezin diren saldu hasierako eskaintza batean; enpresa igorleak balio nominalaren azpitik akzio gehiago ez igortzeko konpromisoa hartzen du, hortaz, inbertitzaileak ziur egon daitezke inork ez duela igorpen prezio mesedegarririk jaso. Hau da, balio nominala konpainia igorleak gutxieneko prezio gisa ezartzen duen balio bat da. Hau garrantzitsuagoa izan zen erregulatu gabeko balio-merkatuetan gaur egun dagoeneko badauden merkatu erregulatuetan baino, non, orokorki, akzioen igorpen prezioak argitaratu behar diren. Akzioen balio nominala aldaketarik gabe mantentzen da bonifikazioko akzioen igorpen batean, baina bai ordea akzioen banaketa batean.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q975735
* **Hiztegiak eta entziklopediak**
* Britannica: url

 |

* Wd Datuak: Q975735
Estrasburgoko behatoki astronomikoa
**Behatoki astronomikoa** argizagiak eta zerua bera aztertzeko erabiltzen den eraikin bat da.

Historikoki, behatokiek, Stonehengeen kasuan bezala, fenomeno astronomiko zehatz batzuekin lerrokautako tresna edo harriak izan dituzte sextante bezala. Egungo behatoki astronomikoek, teleskopio erraldoiak dituzte (zenbait metroko diametroa duten ispiluekin), baita lortutako datuak prozesatzeko ordenagailuak ere. Hawaiiko Mauna Kea, Kanariar uharteetako Roque de los Muchachos eta Txileko Cerro Tololo eta Cerro Pachón, mota hauetako behatokien adibide dira. Espainian, ezagun eta aktiboenen artean, Espainiako Behatoki Astronomiko Nazionala, Granadako La Sagrako Behatoki Astronomikoa, Cadizeko San Fernandoko Behatoki Astronomikoa eta Cacereseko Behatoki Astronomikoa daude.

Argentinako Santa Cruzko probintzian dagoen utzitako Felix Aguilar Behatoki Australa
1940ko hamarkadaren hasieran, Unibertsoan irrati-uhin iturriak aurkitu eta aztertzeko, irrati-teleskopioak eraikitzen hasi ziren. Hauetatik handiena, Puerto Ricon dago, eta Areciboko irrati-teleskopioa da.

Azken zientzia aurrerakuntzekin, Lurretik kanpora, Hubble espazio teleskopioa bezalako teleskopio eta tresnak bidali ahal izan dira.

Ikus, gainera
-------------

* Behatoki espaziala
* Griffith Behatokia
* Teleskopio

| * i
* e
* a
 Teleskopioak eta zundak  |
| --- |
| **Espazio-teleskopioak** | Hubble • Spitzer • IRAS • ISO • Cosmic Background Explorer • James Webb • Kepler • COROT • PAMELA • Planck • SOHO |
| Lurreko behatokiak | Areciboko irrati-teleskopioa • Kanarietako Teleskopio Handia • JCMT • Pan-STARRS • VLT • SALT • Keck teleskopioa • Gemini Behatokia • Magellan Teleskopioak |
| Zundak | Voyager 1 • Voyager 2 • Parker • New Horizons • MSL • MER • MRO • Chang'e 4 • Lunar Reconnaissance Orbiter |
| Bestelakoak | Behatoki astronomikoa • Teleskopioa • Teleskopioaren historia |
| Oharra: aurkibide honetan teleskopio eta zunda nagusiak edo ezagunenak ageri dira. |

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1254933
* Commonscat Multimedia: Astronomical observatories

---

* **Identifikadoreak**
* GND: 4183154-8
* NDL: 00572839
* NKC: ph118645
* NARA: 10663880
* **Hiztegiak eta entziklopediak**
* Britannica: url

 |

* Wd Datuak: Q1254933
* Commonscat Multimedia: Astronomical observatories
**Beldarri** Aralar mendilerroan dagoen mendi bat da, bere 1405 metroko garaierarekin, mendilerro osoko laugarren garaiena delarik. Baina, hala eta guztiz ere, ez da oso ezaguna, mendilerroko mendirik garaiena den Intzako dorretik bananduta dagoen tontor txiki bat delako. Intzako dorretik, toki malkartsuan dagoen lepo batek banatzen du.

Mendi honen toponimoa edo izena ez dago oso argi. Tontorra, Beldarri deitzen ohi da. Elosegik, Zamarmentoak hitza bildu du Beoin mendiaren magalerako, Malloan erortzen dena, baina, Araotzeko haranean, Zamarmento, Intzeko Torrea mendiaren ekialdean dagoela adierazten dute, eta, beraz, tontorra, Zumarmentoko Haitza izango litzateke.

Mendi honen tontorrera iristeko, hoberena, Intzeko Torrea mendira iristea da, mendi honetara iristen den edozein bidetik, ondoren, gailurra hegomendebalderantz jarraitu eta Beldarriren tontorrera minutu gutxiren buruan heltzeko.

|  |  |
| --- | --- |
|  | Euskarazko Wikipedian bada atari bat, gai hau duena:**Euskal Wikiatlasa** |

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12254952

 |

* Wd Datuak: Q12254952
Probabilitate teorian eta estatistikan, **banaketa binomial negatiboa** Bernoulliren prozesu batean *r*-garren baiezko edo arrakasta izan arte, *r* finko baterako, suertaturiko ezezko edo porroten kopuruaren probabilitate banaketa da. Banakuntza binomial negatiboaren probabilitate-funtzioa hau da:

{\displaystyle P(X=x;p,r)=p^{r}(1-p)^{x}{x+r-1 \choose x}=p^{x}(1-p)^{r}{\frac {(x+r-1)!}{x!(r-1)!}}\ ;\ \ x=0,1,2,\ldots }
Labur, zorizko aldagai batek banaketa binomial negatiboari jarraitzen diola honela adierazten da, *r* eta *p* parametroak zehaztuz:

{\displaystyle X\sim BN{\big (}r,p{\big )}}

Propietateak
------------

* *B(r,p)* banaketaren itxaropen matematikoa edo batez bestekoa hau da:

{\displaystyle \mu =E[X]={\frac {rq}{p}}={\frac {r(1-p)}{p}}}
* Banakuntzaren bariantza hau da:

{\displaystyle \sigma ^{2}=var[X]={\frac {rq}{p^{2}}}}
* Banaketa geometrikoa *BN(r=1,p)* banaketa binomial negatiboa besterik ez da.

* *r* banaketa geometrikoaren batura egiten bada, guztiak *G(p)* izanik, hau da, *p* parametro berdinarekin, baturak banaketa binomial negatiboari jarraitzen dio.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q743364
* Commonscat Multimedia: Negative binomial distribution

---

 |

* Wd Datuak: Q743364
* Commonscat Multimedia: Negative binomial distribution
Josip Jelačić banaren estatua enparantzaren erdian.
**Ban Jelačićen plaza** (kroazieraz: *Trg bana Jelačića*) Zagrebeko alde zaharraren bihotzean dagoen plaza ezaguna da. Ilica eta Radićeva etorbideen arteko bidegurutzea da.

Oinezkoentzako enparantza denez jendea biltzen den plaza nagusia da.

Historia
--------

XVII mendean eratu zen eta hasierako izena *Harmica* izan zuen. Hala ere, gaur egun inguruan dauden eraikinen artean zaharrena 1827koa da. 1866an Josip Jelačić banaren estatua ezarri zuten Austriako agintariek eta Ban Jelačićen plaza izena hartu zuen. 1947an Jugoslaviako gobernuak estatua kendu zuen.

Hasieran Medveščak errekak zeharkatzen zuen plaza baina 1898an estali egin zen eta Manduševac iturria eraiki zen.

1987an unibertsitateen topaketa egin zenean hiria berpiztu nahian enparantza berriztu zen. 1990an independentzia lortu zenean Josip Jelačić erreferentziatzat hartua izan zen eta berriz ezarri zen estatua enparantzaren erdian.

Iruditegia
----------

* Plazaren ikuspegia.Plazaren ikuspegia.
* Josip Jelačić banaren estatua.Josip Jelačić banaren estatua.
* Gaueko ikuspegia.Gaueko ikuspegia.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q377002
* Commonscat Multimedia: Jelačić Square (Zagreb)

---

 |

* Wd Datuak: Q377002
* Commonscat Multimedia: Jelačić Square (Zagreb)

45°48′47″N 15°58′38″E﻿ / ﻿45.8131°N 15.9772°E﻿ / 45.8131; 15.9772
Parametro ezberdineko zenbait banaketa esponentzialen trinkotasun funtzioak.
Probabilitate teorian, **banaketa esponentziala** Poissonen prozesu bati jarraitzen dioten (hau da, erabat zorizkoak eta elkarrekiko independenteak) ondoz ondoko gertakizunen arteko denbora azaltzen duen probabilitate banaketa da. Hau da bere dentsitate-funtzioa:

{\displaystyle f(x;\lambda )=\left\{{\begin{matrix}\lambda e^{-\lambda x},&\;x\geq 0,\\0,&\;x<0.\end{matrix}}\right.}
Ohikoa da dentsitate-funtzioa era honetan ere adieraztea, beste parametrizazio bati jarraiki:

{\displaystyle f(x;\beta )=\left\{{\begin{matrix}{\frac {1}{\theta }}e^{-x/\theta },&\;x\geq 0,\\0,&\;x<0.\end{matrix}}\right.}
Laburrago honela adierazten da **X** zorizko aldagaiak banaketa esponentzialari jarraitzen diola, erabilitako parametrizazioa zein den:

{\displaystyle X\sim Exp(\lambda )\,}
edo,

{\displaystyle X\sim Exp(\theta )\,}

Ezaugarriak
-----------

Itxaropena eta bariantza hauek dira, erabilitako parametrizazioa zein den:

{\displaystyle E[X]={\frac {1}{\lambda }}=\theta \ ;\ \sigma \_{X}^{2}={\frac {1}{\lambda ^{2}}}=\theta ^{2}}

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q237193
* Commonscat Multimedia: Exponential distribution

---

* **Identifikadoreak**
* GND: 4016019-1
* **Hiztegiak eta entziklopediak**
* Britannica: url

 |

* Wd Datuak: Q237193
* Commonscat Multimedia: Exponential distribution
Panoniako baso mistoa udan.
**Baso mistoa** edo **nahasiko basoa** bi zuhaitz-mota nagusi edo gehiago izanik banakoen % 20 baino gehiago koniferoak edo zuhaitz hostozabalak dituen basoa da. Klima epelekoak izaten dira, urtaroen arteko alde nabarmenekoak, eta, oro har, trantsizio-baso bat osatzen dute konifero-basoaren eta baso epel hostoerorkorraren artean. WWFk Hostozabalen baso misto epel izeneko biomaren barnean sailkatzen ditu.

Europan oso hedatuta daude, batez ere erdialdeko Europan, eta, oro har, klima kontinental hezekoak dira. Koniferoek osatzen dituzte- hala nola izeiak eta piceak- eta hostoerorkorrak -pagoak, xarmak eta urkiak. Oihanpean belarrak, iratzeak eta goroldioak daude.

Erreferentziak
--------------

1. ↑  Euskalterm: [Hiztegi terminologikoa] [2011]
2. ↑  2014 World Wildlife Fund Temperate broadleaf and mixed forests Terrestrial Ecoregions

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3079086
* Commonscat Multimedia: Mixed forests

---

* **Identifikadoreak**
* GND: 4252072-1
* NKC: ph184856
* **Hiztegiak eta entziklopediak**
* Britannica: url

 |

* Wd Datuak: Q3079086
* Commonscat Multimedia: Mixed forests
**Berpizkunde Komunistaren Poloa Frantzian** (frantsesez, *Pôle de renaissance communiste en France [PRCF]*) Frantzian 2004ko urtarrilean sotutako alderdi politikoa da, Frantziako Alderdi Komunistaren bereizketa baten ondorioz sortua.

Alderdiak Karl Marxen, Friedrich Engelsen, Leninen eta beste teorialari iraultzaileen sozialismo zientifikoan oinarritzen da.

Hiru mailetan egituratzen da: departameduetan, ataletan eta zeluletan, haien artean erlazionatuak zentralismo demokratikoaren printzipioen arabera. PRCFak *Ekimen Komunista* hilabetekaria eta *Etincelle* aldizkari teorikoa argitaratzen ditu. Horrez gain, *Galère Irrati*an astelehenero arratsaldeko 8etatik 9etara programa bat ematen dute.

Alderdiaren gazte-erakundea Berpizkunde Komunistaren aldeko Gazteak Frantzian (JRCF) da. 2006an lehen enpleguaren kontratuko legearen aurkako mugimenduan parte hartu zuten.

Kanpo estekak
-------------

* Berpizkunde Komunistaren Poloa Frantzian-en web gune ofiziala **(Frantsesez)**

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1694377
* Commonscat Multimedia: Pôle de renaissance communiste en France

---

* **Identifikadoreak**
* BNF: 13576122x (data)
* SUDOC: 067080715

 |

* Wd Datuak: Q1694377
* Commonscat Multimedia: Pôle de renaissance communiste en France
**Bergen konderria** (ingelesez: *Bergen County*) New Jerseyko konderri bat da, Ameriketako Estatu Batuetan. Hiriburua Hackensack da. 2010eko zentsuaren arabera 905.116 biztanle zituen, Bergen kilometro koadroko azaleran.

Geografia
---------

Bergen konderriak 638,88 kilometro koadro ditu. Horietatik 35,39 ura dira. Beste 603,49 lurra dira. Biztanleria dentsitatea 1416,72 da.

Demografia
----------

2010eko zentsoan bizi ziren 905.116 pertsonetatik 711.334 txuriak edo hispanoak dira. Horietatik *hispano edo latino* kategorian 145.281 dira. 46.850 beltzak edo afroamerikarrak. 869 amerikar natiboak ziren eta 173 Hawaii edo Pazifikoko irletako natiboak. 130.491 asiarrak ziren. *Bestelako arraza bat* kategorian 2.568 biztanle daude. Bukatzeko euren burua arraza bat baino gehiagotan 12.831 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q112915
* Commonscat Multimedia: Bergen County, New Jersey

---

* **Identifikadoreak**
* WorldCat
* VIAF: 123145010
* ISNI: 0000 0004 0437 5512
* GND: 7640874-7
* **Hiztegiak eta entziklopediak**
* Britannica: url
* **Lekuak**
* OSM: 958930
* TGN: 1002178

 |

* Wd Datuak: Q112915
* Commonscat Multimedia: Bergen County, New Jersey
**Benoît Audran Zaharra** edo **Benoît Audran I** (frantsesez: *Benoît Audran le Vieux*) (Lyon, 1661eko azaroaren 22a–Ouzouer-sur-Loire, 1721eko urriaren 2a) grabatzaile frantziar ospetsua izan zen. Frantziako Margolaritza eta Eskulturaren Errege Akademiaren partaidea izan zen.

Biografia
---------

Artista familia bateko kidea zen: bere aita Germain, bere aitona Claude eta bere osaba nagusia Charles grabatzaileak ziren; bere osaba Claude II.a margolaria zen; osaba Gérard, grabatzailea; bere anaien artean, Claude III eta Gabriel margolariak zeuden, Jean, Louis eta Antoine, berriz, grabatzaileak; bere iloba, Benoît II, grabatzailea ere bai.

Osaba Gérarden tailerrean trebatu zen, Jean anaiarekin batera, eta harekin lankidetzan aritu ohi zen, osabaren estiloa jarraituz. Honek bezala, artista ospetsuen lanen erreprodukzio grabatuak ekoizten zituzten, hala nola Charles Le Brun, Nicolas Poussin, Antoine Coypel, Hyacinthe Rigaud eta beste asko. Luxenburgoko Galeriako grabatuetan (1710) kolaboratu zuen. Margolaritza eta Eskulturaren Errege Akademia]]ren partaidea izan zen.

Erreferentziak
--------------

1. ↑
2. ↑  *Diccionario Larousse de la Pintura*. Bartzelona: Planeta-Agostini. 1988. ISBN 84-395-0976-6.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q818100
* Commonscat Multimedia: Benoît Audran the Elder

---

* **Identifikadoreak**
* WorldCat
* VIAF: 37188239
* ISNI: 0000 0001 2128 4389
* BNE: XX1584076
* BNF: 149652666 (data)
* GND: 102447748
* LCCN: nr2001018013
* NKC: xx0217420
* SUDOC: 059931361
* ULAN: 500043033
* KulturNav: id
* RKD: 2912

 |

* Wd Datuak: Q818100
* Commonscat Multimedia: Benoît Audran the Elder
**Barbatuques** gorputz perkusioko Brasilgo talde bat da, 13 kidek osatua (André Hosoi, André Venegas, Bruno Buarque, Dani Zulu, Flávia Maia, Giba Alves, Helô Ribeiro, João Simão, Lu Horta, Mairah Rocha, Marcelo Pretto, Maurício Maas eta Renato Epstein). Haien lanaren oinarria instrumentutzat gehienbat gorputza soilik erabiltzea da. Eskuekin, bularra kolpatuz, behatz eta ahoarekin «klik» eginez, txistu eta takoiz jotzearekin sambatik hasi eta raperainoko doinuak ateratzen dituzte. Horrez gain, kolektibotasuna eta brasildartasuna ere baditu lehengaitzat.

*Organiko* eta *korporal* bezalako hitzek irudi proiekzioz eta koreografiaz eginiko hizkuntza eszeniko eta bisualaren trebezia erakusten dute.

Sariak
------

Beren lana herrialde desberdinetan aurkeztu ondoren, MPB talde onenari Musikaren TIM Saria jaso zuen.

Historia
--------

Barbatuques taldea 1996an sortu zen São Pauloko hirian, Fernando Barbaren musikaz inspiratua.

* 2002: *Corpo do Som*, lehen diskpa.
* 2005: *Seguinte É Esse*, bigarren diskoa.
* 2008: Keith Terryk antolaturiko International Body Music Festivalen parte hartu zuen, gorputz perkusioko lehen taldea.
* 2010: *Corpo do Som ao Vivo*, lehen DVDa.
* 2010: 2010eko Munduko Futbol Kopan, 2014ko Munduko Kopako abestiaren aurkezpena egin zuen.

Erreferentziak
--------------


|  |  |
| --- | --- |
|  | Artikulu hau, osorik edo zatiren batean, portugesezko wikipediako «Barbatuques» artikulutik itzulia izan da, 2012-04-22 data duen **(Oharra: hemen jatorrizko artikuluaren bertsioaren kodea jarri behar da, ikus itzazu txantiloiaren orriko argibideak)** bertsioa oinarritzat hartuta. Jatorrizko artikulu hori GFDL edo CC-BY-SA 3.0 lizentzien pean dago. Egileen zerrenda ikusteko, bisita ezazu jatorrizko artikuluaren historia orria. |

Kanpo estekak
-------------

Barbatuques taldearen webgunea

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2884128
* **Identifikadoreak**
* WorldCat
* VIAF: 134493076
* LCCN: no2006132954

 |

* Wd Datuak: Q2884128
**Bergerren kolia** (*Colias alfacariensis*) Pieridae familiako lepidopteroen espezie bat da. Antzina *Colias australsis* izena zuen.

Banaketa
--------

Eurasia guztian hedaturik dago, Iberiar penintsulatik Siberia hegoaldean zehar Txinaraino. Padura eremu lehorretako belardietan ikusten da, kareharrizko lurzoruetan.

Deskribapena
------------

### Imagoa

Tximeleta handia da, 38-46 mm-ko hegal zabalera du. Koloreari dagokionez horia da aurreko hegalen puntak beltzak dituena. Arraren hegoek kolore hori biziagoa dute eta emeen kolorea berdexkagoa da, ia zuria. Aurreko hegaletan orbain beltzak agertzen dira eta laranjak atzeko hegaletan. Arren kasuan orbain laranja horiek ertz gorria dute, begiaren itxura hartuz.

Azpialdean ere horiak dira eta ozelo zuri bana dituzte. Esan beharra dago espezie beraren barietate ugari daudela eta koloretan aldaketa txikiak izaten dituztela.

### Beldarra

Beldarra berdea da. Lerro horizontzak beltzak ditu eta lau lerro hori finek gorputz guztia zeharkatzen dute.

Bizi zikloa
-----------

Tximeleta emeak arrautzak jartzen ditu beldarrak jango dituen landareen hostoetan. *Hippocrepis comosa* eta *Coronilla varia* landareak atsegin ditu bereziki. Bi errunaldi izaten ditu urtean, ekainean eta abuztuan, batzutan hirugarren bat ere bai urrian.

Iruditegia
----------

* Tximeleta arra.Tximeleta arra.
* Tximeleta emea.Tximeleta emea.
* Azpialdea.Azpialdea.

Erreferentziak
--------------

1. ↑   **(Gaztelaniaz)** Valderrey, Juan Luis Menéndez. «Colias de Berger. Colias alfacariensis» *Naturaleza y turismo* (Noiz kontsultatua: 2022-03-12).
2. ↑   **(Gaztelaniaz)** «Colias de Berger. Colias alfacariensis (Ribbe, 1905)» *www.malaga.es* 2022-12-03 (Noiz kontsultatua: 2022-03-12).
3. ↑   «UK Butterflies - Berger's Clouded Yellow - Colias alfacariensis» *www.ukbutterflies.co.uk* (Noiz kontsultatua: 2022-03-12).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q986801
* Commonscat Multimedia: Colias alfacariensis
* Wikispecies Espezieak: Colias alfacariensis

---

* **Datu taxonomikoak**
* BOLD: 100080
* BioLib: 51360
* Dyntaxa: 201047
* EOL: 175515
* Fauna Europaea: 440827
* GBIF: 5137637

 |

* Wd Datuak: Q986801
* Commonscat Multimedia: Colias alfacariensis
* Wikispecies Espezieak: Colias alfacariensis
*Lichenomphalia umbellifera*, basidiolikenen adibidea.
**Basidiolikenak** Basidiomycota onddoetako osagai likenizatuak dira, Ascomycota onddoekin lotutako askolikena baino askoz arruntagoak diren likenen talde oso txikia. Baso artiko, alpetar eta epeletan, basidiolikena ohikoenak *Lichenomphalia* genero agarikoak (*Omphalina* edo *Gerronemako* kide ohiak barne) eta *Multiclavula* klabarioidea dira. Eskualde tropikaletan hainbat genero likenizatu bizi dira; ohikoena *Dictyonema* da. Antzina, basidiolikenak berezko azpimota batean sailkatu ziren, Basidiolichenes, baina filogeniako azterketa molekularrak ez datoz bat sailkapen bereizi batekin.

Onddo basidiomizeto bat dute beren egitura fungikoan, beren basidioekin eta basidiosporekin. Onddo basidiomizetoetan lau basidiospora ikus daitezke, eta horrek bereizten ditu askomizetoengandik. Basidiolikenen adibide bat *Dyctionema glabratum* da.

Erreferentziak
--------------

1. ↑    Lichenomphalia umbellifera*. photo - cvcc photos at pbase.com.* .
2. ↑    Multiclavula corynoides*.* .

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2462371

 |

* Wd Datuak: Q2462371
**Baionako herriko etxea** Baionako Udalaren egoitza da, hots, Baiona hiriko aginte edo erakunde administratibo nagusiaren egoitza. Lapurdiko hiri horretako Askatasunaren plazan dago.

Eraikina
--------

Herriko etxearen eta antzokiaren eraikina 1842an Nicolas Vionnois ingeniariak eraiki zuen, eta urte hartan bertan inauguratua izan zen. Harriz eraikia, oin laukizuzena eta lau solairu eta garaiera mailaz osatua dago. Behe-solairua harrizko arkupe batez osatua dago. Nicolas Vionnois ingeniariak piloteen gainean eraikitako eraikuntza da. 1842 urtean inauguratu zen. Oinplano karratua eta lau altuera dituen harrizko eraikina da. Beheko solairua, erdi-puntuko arku-segida batez osatuta dago. Erdiko bi pisuetan, bao zuzeneko balkoi ugari irekitzen dira. Bere barandak, fatxadaren maila berdinean daude eta ez dira batere irteten. Bigarren pisuko barandak harrizkoak dira eta, bertan ere, bandera batzuk ikus daitezke. Goiko pisuan leiho zuzenak irekitzen dira. Kasu honetan, pisuaren perimetroa, eraikuntzarena baino txikiagoxea da. Eraikuntzaren inguruan errepide zabal bat iragaiten da.

* Aurrealdea.Aurrealdea.
* Ataria.Ataria.
* Gauez.Gauez.

Kanpo estekak
-------------

|  |  |
| --- | --- |
|  | Euskarazko Wikipedian bada atari bat, gai hau duena:**Baiona** |

* Baionako Udalaren webgune ofiziala
* Baionako herriko etxe edo udaletxearen argibideak

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12254685
* Commonscat Multimedia: Bayonne town hall

---

 |

* Wd Datuak: Q12254685
* Commonscat Multimedia: Bayonne town hall


| * i
* e
* a
 Euskal Herriko hiriburuetako udal erakundeak |
| --- |
| Instituzioak | Baiona • Bilbo • Donibane Garazi • Donostia • Gasteiz • Iruña • Maule-Lextarre |
| Eraikinak | Baiona • Bilbo • Donibane Garazi • Donostia • Gasteiz • Iruña • Maule-Lextarre |
Batheko bainuetxean ur minerala edaten.
**Bainuetxea** uraren bidez sendatzeko edo ongizatea emateko xedea duen toki bat da, bertan egoteko eraikin bat ere baduela.

Igerileku termalez gain, bainuetxeetan erabiltzen diren tekniketako batzuk alga bidezko bainuak, lokatz bidezkoak, pomelo azal bidezkoak, lurrin hartzeak, hidromasajea, ur zurrustadak, urlaster kontrako zirkuituak etab... dira. Itsasoko bainuetxeen kasuan, erabiltzen diren ur bidezko teknika osasungarriak *talasoterapia* hitzarekin ezagutzen dira.

Hauetaz gain, *Ayurveda* metodoa erabiltzen duten bainuetxeak ere badaude. Hauek, Ayurvedan oinarritzen dira, medikuntza sistema osoenetako batean.

Instalazioak, beste zerbitzu batzuekin osatzen dira. Hala nola, orotariko masajeak, saunak, izpi ultramoreak, solariuma, gimnasioa, ur oheak, edertasun tratamenduak...

Ur termal naturalak existitzen ez diren tokian egoterik posible ez denean, gas edo beste erregai baten bidez berotutako urez betetako igerilekuak erabiltzen dira.

Aisialdirako, txirristak ere badaude, baita laku artifizialak arraunerako, olatu artifizialak eratzen dituzten igerilekuak, eta ur korronte ezberdinetako ibai artifizialak ere.

Bainuetxe bezala, derrigorrez itsasotik hurbil ez dauden atseden eta aisialdirako tokiei ere deitzen zaie.

Bainuetxe ospetsuak
-------------------

### Euskal Herrian

* Beleringoa
* Donostiakoa
* Fiterokoa
* Galartzakoa
* Igeretxekoa
* Zestoakoa
* Zumaiakoa

### Euskal Herritik kanpo

* Puente Viesgokoa
* Zújarrekoa

Ikus, gainera
-------------

* Ur termal
* Belle Epoque

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q17634997
* **Bilduma digitalak**
* BDCYL: 3406

 |

* Wd Datuak: Q17634997
**Berazubiko estadioa**, Gipuzkoako Tolosa udalerrian dagoen atletismo eta futboleko estadio bat da.

Kokalekua
---------

Berazubi eta Iurre auzoen artean dago, Berazubi kalearen 1. zenbakian, Oria ibaia eta Berazubiko zubiaren alboan.

Historia
--------

1923an eraiki zen. Beraz, Berazubi Euskal Herrian nahiz Espainiar Estatuan eraikitako lehenbiziko atletismo estadioa izan zen. Bertan, Espainiako Atletismo Txapelketa ugari ospatu ziren (1924, 1925, 1926, 1932, 1934, 1935, 1944 eta 1959). Jatorriz, 5 kaletako atletismo pista zuen, gerora 6ra handitua, eta erdiko belardian futbol zelaia, bertan betidanik Tolosa Futbol Klubak jokatu izan du.

1956an 3.000 ikusleentzako edukiera duen tribuna eraiki zen. 2012. urtean eraberritua izan zen.

Instalakuntzak
--------------

* Futbol zelaia
* Atletismo pistak
* Luzera jauziko pista
* Altuera jauziko pista
* Pertika jauziko pista
* Tenis, padel eta saskibaloi jokalekua
* Pilotalekua
* Gimnasioa

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q56516445

 |

* Wd Datuak: Q56516445
Erdialdeko Europa Basileako eta Campo Formioko (1797) itunen ondoren
**Basileako Ituna** edo **Basileako Bakea**, 1795eko apirilaren 5ean Frantziak eta Prusiak sinatu zuten akordioa izan zen. Itun horren ondorioz, eta ekainean Espainiarekin sinatu zutenaren arabera, hiru herrialde horiek Frantziako Errepublikaren aurkako Lehen Koalizioa utzi zuten.

Prusia eta Frantziaren arteko ituna
-----------------------------------

Prusia eta Frantziak sinatu zuten 1795eko apirilaren 5ean. Horren arabera, Rhin ibaiaren mendebaldean zeuden Renaniako lurraldeak eman zizkion Prusiak Frantziari. François de Barthélemy izan zen Frantziako Errepublikako ordezkaria, eta Karl August von Hardenberg Prusiakoa.

Hessen-Kassel eta Frantziaren arteko ituna
------------------------------------------

1795eko abuztuaren 28an, Hessen-Kasselek, Friedrich Sigismund Waitz von Eschenek ordezkatua, bake ituna sinatu zuen Frantziarekin.

Erreferentziak
--------------

Ikus, gainera
-------------

* Basileako Ituna (1795eko uztailaren 22)

Kanpo estekak
-------------

* **(Gaztelaniaz)** *Paz de Basilea*, es.wikisource.org

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q667080
* Commonscat Multimedia: Peace of Basel

---

* **Identifikadoreak**
* GND: 125604430X
* **Hiztegiak eta entziklopediak**
* HDS: 044887
* Britannica: url

 |

* Wd Datuak: Q667080
* Commonscat Multimedia: Peace of Basel
**Baiona-Euskal Herriko Merkataritza Ganbara** (frantsesez: *Chambre de commerce et d'industrie de Bayonne Pays basque*) zuzenbide publikoko eta kudeaketa pribatuko erakundea da. Halaber, Ipar Euskal Herriko ekonomiaren eta enpresen eskura dagoen organismoa da.

Merkataritza ganberaren xede nagusia enpresei laguntzea da, hainbat zerbitzu erabilgarri eskaintzen baitie bere kideak diren 13.000 Ipar Euskal Herriko enpresei, batik bat, aholkularitza eta prestakuntza arloan. Beste zazpi merkataritza ganberekin batera Akitaniako Eskualdeko Merkataritza Ganbara osatzen du.

Historia
--------

1701ean, Luis XIV.a Frantziakoak bere erresumaren hiri nagusietan (Bordelen, Lyonen, Lillen, Rouenen, Montpellierren eta Baionan) Merkataritza Ganberak eratzeko eskubidea eman zuen. Baionakoa 1726an eratu zuten Baionako portuaren bizitasuna mantentzeko. Pirinio Atlantikoetan Ganbera bakarra izan zen 1947ra arte, noiz Pauen Biarnorako elkarte bat sortu zuten.

Helburuak
---------

Ganbararen helburuak lau ardatzetan banatzen dira:

* Garapen ekonomikoa. Horretarako hainbat ekimen garatu ditu. Adibidez, 2008an esportazioak bultzatzeko cluster bat sortu zuen, Tribord, Quiksilver, Volcom edo Oxbow bezalako enpresei laguntza eman zuena.
* Aholkularitza enpresariala
* Prestakuntza. Ganberak eskola hauek sortu ditu:
	+ *Ecole Supérieure des Technologies Industrielles* (ESTIA), ingeniarien eskola
	+ Baionako Kudeaketa eta Merkataritza Eskola edo *Ecole de Gestion et de Commerce* (EGC)
	+ Hizkuntz-eskola edo *Centre d'Etude des Langues* (CEL)
	+ Zuzendarien Eskola edo *Ecole des Managers*
* Ekipamenduen kudeaketa:
	+ Baionako portua
	+ Donibane Lohizune-Ziburu arrantza portua.
* Kalitatea bere lanetan: horretarako kalitatearen ISO 9001, segurtasunaren OHSAS 18 001 eta ingurumenaren ISO 14001 arauak betetzea lortu du.

Kanpo estekak
-------------

* Webgune ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2948195
* **Identifikadoreak**
* WorldCat
* VIAF: 126922285
* LCCN: nb2006001697

 |

* Wd Datuak: Q2948195
**Baiona-Itsas Irteerak linea** Lapurdiko Baiona hiriburuko eta Angelu udalerriko burdinbide linea labur bat da. Frantziako zabalera neurri estandarra eta burdinbide bakarra du. Baionako portuko zama-lana ahalbideratzen du.

Frantziako trenbide sare nazionaleko 658000. linea da. 1435 metro luze ditu eta 1895eko maiatzaren 4ean martxan jarri zen.

Baionako portuko merkantzien garraiorako erabili ohi da, zehazkiago Baionako portuaren Atturri ibaiaren bokaleko ezkerraldeko zatirako (ez hain aktiboa), Baiona eta Angelu hirien artean. Kaietara merkantziak eraman eta sufre, burdin, altzairu, zementu, abereentzako jakiak (izan ere, hiltegia geografikoki hurbil dago) eta partikula taulen elkartrukea ahalbideratzen du. 2006ean egunero linean hiru zama-tren martxan zeuden.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3239363
* Commonscat Multimedia: Ligne de Bayonne à Allées-Marines

---

 |

* Wd Datuak: Q3239363
* Commonscat Multimedia: Ligne de Bayonne à Allées-Marines
**Añozeko gaztelua** Nafarroa Garaiko Zangoza udalerriko Añoze herri hustuan kokatutako gaztelu bat da. Jatorriz Aragoiko Erresumakoa izan zen, izen bereko herriaren defentsa gisa balio izan zuelarik, nahiz eta XVI. menderako jendez hustuta egon. Gaztela-Aragoik Nafarroa konkistatu zuenean, bere funtzioak galdu zituen. Gaur egun Zangoza udalerrian dago.

Historia
--------

Añozeri buruzko berriak daude IX. mendetik, Leireko monasterioaren jabetzak Gartzia Enekoitz Iruñeko erregearen dohaintzaz kontatzen zirenetik. 1098an berriz agertu zen *Anivessem* edo *Anoisse* izenarekin, Leireko monasterioaren sagaratzea zela-eta Raimundo abadeari emandako ondasunen zerrenda berretsian. 1136an, Aragoiko Erresuman, gotortze-lanak egin ziren, Nafarroako inbasioak aurreikusita. Leireko monasterioko jaurerrian egon zen 1305. urtera arte, non monjeek Jakue II.a Aragoikoaren alde uko egin zuten, O Reyal elizaren zaindaritzaren truke.Joan II.a Aragoikoak 1473an eman zion jaurerrian Juan Ortizi, Nafarroako gerra zibilean emandako laguntzagatik eskerrak emateko, baina garrantzia galduz joan zen eta jenderik gabe geratu zen XV. mendean. Bere azken jauntxoak Añozek izan ziren Desamortizaziora arte, eta 1840an Bonafonte familiak erosi zuen, bere jabetzan jarraitzen duelarik.

Deskribapena
------------

Añozeko gaztelua Chaparral mendiaren itzalean dagoen lur-eremu txiki baten gainean eraikitako gotorlekua da, eta horrek pentsarazten du ondoko Nafarroa zaintzeko postu bat zela. Dorre karratu bat da, 4 metroko harlanduzkoa, almenekin errematatua eta hormetan gezileihoak dituena. Barrualdea terrazara sartzeko eskailera kiribil bat baino ez da. Sarrerako atea erdi-puntuko arku bat da eta atxikita zuen eliza erromanikoarekin lotzen zen. Eliza horrek zirkuluerdi-formako absidea eta nabe angeluzuzena ditu, 18 bider 6 metrokoa. Gaur egun, San Pedrori eskainitako elizak teilatua galdu du, baina gangaren abiaburua mantentzen du. Ganga hori kanoi zorrotzezkoa izan behar zen, eta hiru arku fajoik indartu behar zuten.

Erreferentziak
--------------

* Maruri Orrantia, David (1997). «Añués: noticias histórico-genealógicas». *Zangotzarra* **1** (1): 11-112. ISSN 1138-7572.

Ikus, gainera
-------------

* Añoze
* Zangoza
* Aragoiko Erresuma

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q29345474
* **Hiztegiak eta entziklopediak**
* GEA: 1041
* **Ondare historikoa**
* SIPCA: 1-INM-ZAR-005-248-069

 |

* Wd Datuak: Q29345474
**Beatosu** eta **Goblu** Ohioko existitzen ez diren bi hiri dira, Fulton eta Lucas konderrietan daudenak. Michigan estatuko mapa ofizialaren 1978-1979 edizioan sartu ziren. Izenak Michigango Unibertsitateko ("Go Blue!") jarraitzaileen esloganari dagozkio eta hauen lehiakide nagusi diren Ohioko Estatuko Unibertsitateari egiten die erreferentzia ("Beat OSU").

Historia
--------

Peter Fletcher, Michigango ikasle ohia eta Estatuko Errepideen Batzordeko lehendakariak umorez hiri faltsuak sartzea agindu zuen. "Goblu" (Bono, Ohioko egiazko herritik gertu kokatzen zen) eta "Beatosu" (Archboldetik gertu). Inprimatutako mapan, hiriaren fikziozko izenak letra xeheetan agertzen dira ("goblu" eta "beatosu"). Gainera, kokapen erreal guztiak argi eta garbi markatuta dauden arren, ez dago puntu zehatzik, mugako lerrorik edo beste markatzailerik fikziozko bi herrien kokapen zehatza identifikatzeko.

2008ko elkarrizketa batean, Fletcherrek azaldu zuen Michigango ikasle lagun batek Mackinac zubiaren koloreen inguruan engainatu zuela: berdea eta zuria, Michigango Estatuko Unibertsitateko koloreak. Fletcherrek adierazi zuen zubiaren koloreak bat zetozela errepideen araudi federalekin, eta, beraz, ez zuela aukerarik gai horretan; hala ere, kontrol handiagoa zuen Estatuko errepideen mapan, Beraz, Fletcherrek esan zuen hala agindu ziola kartografo bati fikziozko bi herriak txertatzeko.

Fletcherren 2012. urteko obituarioan, AnnArbor.com-ek adierazi zuen fikziozko hirietan zeuden mapen bertsio inprimatuak mugatua izango zela eta elementu bildumagile bihurtuko zirela. Mapari buruzko argitalpena zorte onaren xarma izan zen urte hartan Michigan Wolverinesko Unibertsitatearentzat; taldeak beraien aurkariari 14–3 garaitu baizioten, ESPN.com-en arabera Ipar Amerikako kirol-lehiakiderik handiena izan zen.

Bestelako bitxikeriak
---------------------

G.I. Joe fikziozko komik egileak Road Pig bere pertsonaietako bat Goblun jaio zela aipatu zuen.

*Paper Cities filma* paperezko hirien kontzeptuari dagokio. Haren deskribapenean, hiri faltsuak aipatzen ditu, egile-eskubideen urraketa saihesteko kartografoek sortutako mapa batean. Beatosuren hedaduraren mapa adibide bat da.

Erreferentziak
--------------

1. ↑   **(Ingelesez)** «404» *www.michigan.gov* (Noiz kontsultatua: 2022-03-29).
2. ↑   «ESPN.com - ENDOFCENTURY - ESPN.com's 10 greatest rivalries» *www.espn.com* (Noiz kontsultatua: 2022-03-29).
3. ↑   «Dreadnok Road Pig (v3) G.I. Joe Action Figure - YoJoe Archive» *www.yojoe.com* (Noiz kontsultatua: 2022-03-29).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3502884

 |

* Wd Datuak: Q3502884
| *Aïrosa* |
| --- |
|  |
|  |
| **Ontziola:** | Hiribarren anaiak |
| **Mota:** | Atunontzia |
| **Uretaratze data:** | 1953 |
| Ezaugarriak |
| **Desplazamendua:** | 22 tona |
| **Luzera:** | 14,70 m |
| **Zabalera:** | 3,93 m |
| **Sakonera:** | 1,76 m |
| **Bulkada:** | Nagusia: Valmet (100 ZP)Laguntzailea: MWM (30 ZP) |
| **Eskifaia:** | 6 marinel |

***Aïrosa*** Donibane Lohizunen egoitza duen atunontzia da

1953an Ziburuko Hiribarren anaiek egina, *Patchiku* itsasontziaren moduan, euskal itsas-arotzeriaren adibide nagusienetariko bat da. BA 294 641 (Baiona) matrikula-zenbakia du. Inguratze arrantzan erabilia, bolintxa erabiltzen zuen sardinak harrapatzeko. Tretzaontzi moduan ere erabiltzen zuten.

1999an France 2rako *Les Moissons de l'océan* telefilmean agertu zen.

2002ko ekainaren 7an monumentu historiko izendatu zuten. Oraindik lanean dabil.

Erreferentziak
--------------

1. ↑   Palissy datu-basea, Frantziako Kultura Ministerioa. *Aïrosa.* .

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2876409
* Commonscat Multimedia: Aïrosa (ship)

---

 |

* Wd Datuak: Q2876409
* Commonscat Multimedia: Aïrosa (ship)
***Bicycle Race*** (euskaraz *Txirrindu Lasterketa*) Queen ingeles rock-pop musika taldearen abesti bat da. 1978ko *Jazz* diskoan kaleratu zuten.

Musika taldea Frantzian *Jazz* diskoa grabatzen ari zen bitartean, Frantziako Tourraren etapa baten igarotzea ikusi ondoren, Freddie Mercury abeslariak idatzi zuen.Abestiak 1970eko hamarkadako hainbat pop ikur aipatzen ditu, tartean Star Wars filma, Watergate afera, Peter Pan, Frankenstein, Superman eta Vietnamgo gerra.

Abestiaren bideoklipak bere garaian hautsak harrotu eta zer esana eman zuen, bertan 65 emakume, denak ere modelo profesionalak, Wimbledom estadioko zirkuituan larru gorritan eta txirrindu gainean zebiltzela agertzen baitziren, emakume haietako bat diskoaren azalean agertu zen, baina azaleko bertsioan bikini bat marraztu zitzaion. Herrialde batzuetan bideokliparen zenbait zati zentsuratu ziren, eduki iraingarria edo obszenua zutelakoan.

Taldeak New York hiriko Madison Square Garden aretoan emandako kontzertuan zehar eszenatoki gainean hainbat emakume toplessen eta txirrindu gainean harat-honata zebiltzala izan zituen.

Kanpo estekak
-------------

* *Bicycle Race* abestiaren bideoklipa ikusgai **(Ingelesez)**

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q430889

 |

* Wd Datuak: Q430889
**Benasqueko harana** (aragoieraz: *Bal de Benás*; benasqueraz *Ball de Benás*) Pirinioetako haran bat da, Huescako probintziako Ribagorza eskualdean, eta Ésera ibaiaren goi ibarrean.

Harana osatzen duten bi udalerriak Benasque eta Sahún dira. Lehenbizikoan Sarllé (Cerler) izeneko tokia dago, Aramón Cerler eski-estazioaren kokalekua.

Haranean benasquera mintzatzen da, aragoiera eta katalanaren arteko trantsiziozko hizkera edo dialektoa.

Iparraldean Pirinioetako mendikate eta mendi garaienak daude, Aneto (3.404 metro), Posets (3.309 metro) eta Maladeta (3.308 metro) nabarmenduz. Pirinioetako glaziar gehienak Benasque haranean daude.

Ikus gainera
------------

* Estósko harana.
* Vallibiernako harana.

Kanpo estekak
-------------

* Benasqueko haranaren Turismo Bulegoaren ataria
* Benasqueko udal webgunea

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3180890
* Commonscat Multimedia: Valle de Benasque

---

* **Identifikadoreak**
* WorldCat
* VIAF: 234772259
* LCCN: sh86005302
* **Ondare historikoa**
* BIC: RI-54-0000032

 |

* Wd Datuak: Q3180890
* Commonscat Multimedia: Valle de Benasque
**Bidania** Gipuzkoako erdialdeko herri bat da, Bidania-Goiatz udalerria osatzen duten bi herrietako bat. 1964ko abenduaren 21ean udalerri izateari utzi zion, ondoan zegoen Goiatz auzoarekin batu baitzen. Bi herrietako elizak 750 metroko distantziara baino ez daude, eta inguruan ez dute beste herririk, Oria eta Urola haranen arteko mendietan baitaude.

Bidaniak 9,66 kilometro koadroko azalera zuen, eta batzerakoan 600 bat biztanle zituen. Bidegoian udalerria sortzean, udaletxe berria Bidaniako lurretan jarri zuten.

Gaur egun ez da udalerria, baina hala ere erraza da Goiaztik ezberdintzea, bien herriguneen artean ez baitago bat-egiterik.

Ondasun nabarmenak
------------------

* Ilunbe baserria

Jaiak
-----

* Bidaniko jaiak abuztuaren 24an dira, San Bartolome egunean.

Argazki galeria
---------------

* Bidaniko San Bartolome eliza. Bidaniko San Bartolome eliza.
* Bidania, argazki historiko batean. Bidania, argazki historiko batean.
* Bidanian dago Bidania-Goiazko udaletxea. Bidanian dago Bidania-Goiazko udaletxea.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q969513
* **Identifikadoreak**
* WorldCat
* VIAF: 316431398

 |

* Wd Datuak: Q969513


|  |  |
| --- | --- |
|  | Euskarazko Wikipedian bada atari bat, gai hau duena:**Gipuzkoa** |
Bidasoa Kirol Klubaren ereserkia honako hau da.

Euskaraz
--------

*Talde bat du Irunek, hori eta urdin*  

*miresmena sortzen du (e)ta lana latz egin*  

*Irunen zein Irundik kanpo ere berdin*  

*Aurrera Bidasoa! Herria zurekin!*  

  

*Horia ohorea eta ausardia*  

*urdina ibaiaren ur-laster garbia*  

*munduak entzun beza gure aldarria:*  

*Bidasoak bizi du, Irungo herria!*  

  

*Kantatu, guztiok, Bidasoaren izena*  

*Aurrera, guztiok, bihotzean daramagu!*  

*Kantatu, guztiok, Bidasoaren izena*  

*Aurrera, guztiok, irabazi edo galdu!*  

  

*Joko garbia, grina, indarra*  

*teknika eta kemena*  

*gure harrobi gaztearentzat*  

*eredurik onena.*  

*Egigun indar taldearekin*  

*zale guztiok batera*  

*Batasun horrek eramango du*  

*Bidasoa aurrera!*

Gazteleraz
----------

*En Irún hay un equipo con mucha tradición*  

*que posee gran renombre y causa admiración,*  

*lleva siempre con orgullo muy alto el pabellón,*  

*Deportivo Bidasoa pronunciamos con unción.*  

  

*Oro tienes sus colores, expresa el valor*  

*de los pueblos euskaldunes conscientes del honor,*  

*con azul se complementa la enseña bicolor,*  

*el azul de nuestro río que nos baña con frescor.*  

  

*Cantemos unidos el Himno del Bidasoa*  

*así lograremos crear un ambiente mejor.*  

*Marchemos unidos al lado del Bidasoa*  

*que lleve orgulloso el aplauso de nuestra afición.*   

  

*Cuando juega fuera el Bidasoa deja siempre bien patente*  

*la nobleza de sus jugadores y el dominio del balón.*  

*En su campo es muy poderoso combativo y peligros,*  

*se oyen gritos de sus seguidores, Bidasoa aurrera.*  

  

*Cantemos unidos el Himno del Bidasoa*  

*así lograremos crear un ambiente mejor.*  

*Marchemos unidos al lado del Bidasoa*  

*que lleve orgulloso el aplauso de nuestra afición.*

Erreferentziak
--------------

1. ↑    «Ereserkia» *Club Deportivo Bidasoa* 2014-11-14 (Noiz kontsultatua: 2017-12-26).
2. ↑   **(Gaztelaniaz)** «Himno» *Club Deportivo Bidasoa* 2014-11-14 (Noiz kontsultatua: 2017-12-26).

Kanpo estekak
-------------

* Webgune ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q61363366

 |

* Wd Datuak: Q61363366

  


|  |  |  |
| --- | --- | --- |
|  | Bidasoa Kirol Kluba |  |
| **Kideak:** Jokalariak  •  Entrenatzaileak  •  Presidenteak**Historia**: Bidasoaren historia  •  Ibilbidea Europan  •  **Instalazioak:** Artaleku **Ereserkiak**: Bidasoa Kirol Klubaren ereserkia |
**Bedford konderria** (ingelesez: *Bedford County*) Tennesseeko konderri bat da, Ameriketako Estatu Batuetan. Hiriburua Shelbyville da. 2010eko zentsuaren arabera 45.058 biztanle zituen, Bedford kilometro koadroko azaleran.

Geografia
---------

Bedford konderriak 1.229,69 kilometro koadro ditu. Horietatik 2,98 ura dira. Beste 1.226,71 lurra dira. Biztanleria dentsitatea 36,64 da.

Demografia
----------

2010eko zentsoan bizi ziren 45.058 pertsonetatik 40.472 txuriak edo hispanoak dira. Horietatik *hispano edo latino* kategorian 5.083 dira. 3.437 beltzak edo afroamerikarrak. 96 amerikar natiboak ziren eta 30 Hawaii edo Pazifikoko irletako natiboak. 339 asiarrak ziren. *Bestelako arraza bat* kategorian 49 biztanle daude. Bukatzeko euren burua arraza bat baino gehiagotan 635 pertsonek kokatzen zuten.

### Biztanleria piramidea

Fitxategi:USA Bedford County, Tennessee age pyramid.svg

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q495052
* Commonscat Multimedia: Bedford County, Tennessee

---

* **Identifikadoreak**
* WorldCat
* VIAF: 133732145
* LCCN: n83190689
* **Lekuak**
* OSM: 1848165
* TGN: 2001838

 |

* Wd Datuak: Q495052
* Commonscat Multimedia: Bedford County, Tennessee
**Balio eguneratu garbia** —labur, **BEG**— inbertsio-proiektu batek denbora zehar ekarriko dituen diru-sarrerak eta irteerak une jakin batera bildu, interes-tasa batez eguneratu ondoren, eta batura kalkulatzea da, inbertsioa errentagarria izango den erabakitzeko.

{\displaystyle t\,} uneko {\displaystyle R\,} zenbatekoa duen diru-fluxu positibo bat horrela eguneratzen da, kapitalizazio konposatua erabiliz: {\displaystyle {\frac {R\_{t}}{(1+i)^{t}}}}

Fluxu eguneratu guztiak batu eta inbertsioak dakartzan kostu eguneratuak kendurik, emaitza positiboa bada, inbertsioak dakartzan diru-sarrerek irteerak konpentsatu egiten dituztela esan nahi du eta beraz inbertsioa burutzea errentagarria dela alde honetatik. Bestela, negatiboa bada alegia, diru-sarrerek irteerak estali ere egiten ez dituztela esan nahi du.

Adibidea
--------

Inbertsio-proiektu batek 100.000 euroko makina berri baten erosketa dakar. Bestelako kostuak 5.000 eurokoak dira urteko, 6 urtean zehar. Diru-sarrerak 30.000 eurokoak izango dira urteko eta 6 urtetan zehar. Enpresak ezartzen duen eguneratzeko interes-tasa %10ekoa da.

Honako taula honetan, urteko diru-fluxuak eguneratu egiten dira:

| Urtea | Diru-fluxuak | Balio eguneratuak |
| --- | --- | --- |
| T=0 | {\displaystyle {\frac {-100,000}{(1+0.10)^{0}}}} | -100,000 |
| T=1 | {\displaystyle {\frac {30,000-5,000}{(1+0.10)^{1}}}} | 22,727 |
| T=2 | {\displaystyle {\frac {30,000-5,000}{(1+0.10)^{2}}}} | 20,661 |
| T=3 | {\displaystyle {\frac {30,000-5,000}{(1+0.10)^{3}}}} | 18,783 |
| T=4 | {\displaystyle {\frac {30,000-5,000}{(1+0.10)^{4}}}} | 17,075 |
| T=5 | {\displaystyle {\frac {30,000-5,000}{(1+0.10)^{5}}}} | 15,523 |
| T=6 | {\displaystyle {\frac {30,000-5,000}{(1+0.10)^{6}}}} | 14,112 |

Balio eguneratu guztien batura 8,881.52 eurokoa da. BEG positiboa denez, proiektua aurrera eramateak irabaziak ekarriko lituzke eta beraz, proiektua aurrera eraman behar dela erabaki behar da. Nabarmendu behar da, ordea, BEG balioa aldatu egitern dela eguneratzeko baliatzen den interes-tasa zein den eta beraz, kontuz aukeratu beharko dela.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q192472
* **Identifikadoreak**
* GND: 4163283-7

 |

* Wd Datuak: Q192472
**Bilbomatiks** ska estiloko euskal musikako talde bat da, Bilbon 2013an sortua. 2023an agur esan zuten. Dantzatzeko musika egokia egiten zuten.

Ibilbidea
---------

2013. urte inguruan sortu zen Bilbomatiks taldea Bilboko kaleetan. Ska musikaren maitaleek sortu zuten banda, eta bidean iraupen luzeko disko bakarra argitaratu zuten 2015. urtean. Musikalki, ska, rocksteady, skinhead reggae edo bestelako giro jamaikar bero eta dantzagarriak jorratzen dituzte. Taldearen jarduna 2018. urte inguruan itzali bazen ere, 2023ko maiatzean bi emanaldi eskainiz azken agurra eman zuten.

Diskografia
-----------

Disko bakarra dute: *Bilbomatiks* (2015). 2023an, Pantx Records zigiluak binilo formatuan kaleratu zuen lana masterizazio berriarekin. Diskoaren salmentatik ateratzen ziren etekinak euskal presoen sostengurako bideratuko zen.

Erreferentziak
--------------

1. ↑    Uriola.eus.  (2023-05-27). «Bilbomatiks taldearen agurra» *Gara* (Noiz kontsultatua: 2023-05-27).
2. ↑

Kanpo estekak
-------------

* Taldea Youtuben.
* Azken kontzertuaren inguruko informazioa naiz.eus agerkari digitalean.
**Balhousie gaztelua** (ingelesez: *Balhousie Castle*) Eskoziako Perth hirian dagoen gaztelu bat da. Erdigunetik hiru kilometro iparraldera kokaturik dago.

Historia
--------

1631 urtean eraiki bazen ere, gutxienez hiru mende lehenago gaztelu bat bertan bazela uste da. Kinnoull-eko kondeen etxea zen eta hasiera batean harresiak inguratzen zuen.

XIX mendean bertan behera utzia izan zen eta 1862-63 urteetan David Smart arkitektoa gidari zela berreraiki egin zuten estilo baroniarrean. 1962an errejimentuaren egoitza nagusia eta museoa bihurtu zen. Bertan Black Watch bataloiaren historia azaltzen da, 1739an hasi eta gaur arterainokoa.

Iruditegia
----------

* Balhousie gaztelua.Balhousie gaztelua.
* 
* 
* Black Watch-en oroigarria.Black Watch-en oroigarria.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q4850823
* Commonscat Multimedia: Balhousie Castle

---

 |

* Wd Datuak: Q4850823
* Commonscat Multimedia: Balhousie Castle